
Министерство на околната среда и водите

Регионална инспекция по околната среда и водите - Монтана

Д О К Л А Д

за извършена комплексна проверка на „БИО ПАУЪР ИНВЕСТ” ООД, гр. Кула на основание Заповед РД-147/31.05.2016 г. на Директора на РИОСВ – Монтана


Извършената на 02.06.2016 г. комплексна проверка е с цел установяване съответствието на производствената дейност на дружеството с нормативните изисквания по опазване на околната среда.


Основната дейност на фирмата е производство на електрическа енергия и топлинна от биомаса. Технологията предвижда използване на отпадъци – растителна биомаса и животинска тор, като суровина за добив на електрическа и топлинна енергия. 

За обекта има издадено Разрешение за ползване, издадено от Директора на национален строителен контрол. Обектът е ситуиран в имот разположен в непосредствена близост до регулацията на гр. Кула и път от общинската пътна мрежа Кула – Бойница. Имотът е III категория с начин на трайно ползване – други производствени терени. Площадката е огпадена с плътна стомано-бетонова ограда. 
Дружеството притежава базсрочно разрешително за дейности с отпадъци, издадено по реда на чл. 67 от ЗУО от Директора на РИОСВ – Монтана, дейности по оползотворяване с код R3 на неопасен отпадък с код 02 01 06. Проверката е и на основание чл. 72, ал. 2 от ЗУО, за установяване съответствието на условията по управление на отпадъците с тези в издаденото разрешение и за спазване на изискванията на ЗУО и подзаконовите нормативни актове по неговото прилагане.
На територията на обекта се приемат отпадъци от животински изпражнения и тор  (отпадък с код 02 01 06) и растителна биомаса – трици, слънчогледови пелети, пшеничен силаж и др. Отпадъците се приемат въз основа на сключени писмени договори. Отпадъците постъпват на площадката със специализиран транспорт (цистерни), разтоварва се в две приемни подземни шахти – стоманобетонови бункери, от където с тласкателна помпа се подава директно в биореактора. Използваната биомаса се зарежда на суровинно стопанство което се сътои от два броя силозни ями. 
Анаеробното разлагане на биоотпадъците и биомасата при което се получава биогаз се извършва в два броя стоманени биореактора с общ обем от 6 000 м3. В тях се извършва смесване в определено съотношение на биомаса и тор. Времето на престой за образуване на биогаз е 20÷ 40 дни. В горната част на биореактора, чрез тръбопровод, биогазът се улавя, откъдето тръгва тръбопровод, който отвежда биогаза до агрегата за когенерация. От основния процес се образува несепарирана твърда и течна фракция. Чрез сепаратор се извършва разделяне на твърдата и течна фракция. Твърдата фракция се съхранява на специализирана площадка която е бетонирана. Течната фракция се събира в лагуна тип затворен бетонов резервоар. Извършени са анализи на субстрата от акредитирана лаборатория. Субстратът се предава като подобрител на почвата на земеделски производители. От дейността на обекта се образуват и производствени отпадъци за които е извършена класификация по реда на Наредба №2/2014 г., дейност по предварително съхраняване на мястото на образуване. На територията на обекта са обособени складове за предварително съхраняване на образуваните отпадъци. Местата за съхраняване на отпадъците са еднозначно обозначени. Води се ежемесечна отченост в заверените от РИОСВ – Монтана отчетни книги. Проверените условия заложени в разрешителното се изпълняват.
За отпадните газове от двигателя за изгаряне на биогаз, операторът е извършил собствени периодични измервания и е представил в РИОСВ – Монтана с писмо Вх. № 2454/25.06.2015 г. протоколи от изпитване за СО, SO2 и NOx на ЛИК „ЛИПГЕЙ“ към „Пехливанов инженеринг“ ООД. Резултатите са значително под нормите за допустими емисии по Наредба № 1/2005 г.

За климатичната инсталация се води досие, представено при проверката. Същата се обслужва от фирма, притежаваща актуален документ за правоспособност. В РИОСВ – Монтана с писмо Вх. № 609/15.02.2016 г. е представен отчет за 2015 г. за работата на климатичната  инсталация.
Съгласно Наредба № 6/26.06.2006 г. за показателите за шум в околната среда, обектът се класифицира като разположен в производствено-складови територии и зони. Основни източници на шум се явяват двигателят за изгаряне на биогаз, електродвигателите към бъркалките на биореакторите и компресорът на системата за охлаждане на биогаза. Протоколи за СПИ на шум са представени в РИОСВ – Монтана с писмо Вх. № 2455/25.06.2015 г.
Захранването с вода на обекта се осъществява на база сключен договор с „ВиК“ ООД, гр. Видин. Формираните битово-фекални отпадъчни води се отвеждат във водоплътна изгребна яма за почистването на която е сключен договор за услуга. От технологичния процес не се формират отпадъчни води. Дъждовните води които влизат в контакт със силажните материали, както и соковете от силажа се отвеждат до до перкулаторни вани от където чрез тласкателни помпи се подават към биореактора. 
Съгласно Регламент ЕО №1907/2006 (Регламент REACH) дружеството се явява потребител на химични вещества и смеси. За своята дейност дружеството използва и съхранява в специализиран, еднозначно обозначен склад за химични вещества и смеси. 

Представени са информационни листи за безопасност за всички химични вещества и смеси, отговарящи на Приложение №ІІ от Регламент 1907/2006 (REACH). Съхранението на всички химични вещества и смеси отговарят на условията посочени в ИЛБ. 
По приложение на ЗОПОЕЩ по време на проверката е представена собствена оценка за възможни случаи на непосредствена заплаха за екологични щети и на случаи на причинени екологични щети, отговаряща на структурата посочена в Приложение 1 та Наредба №1/2008 г. 

